[bookmark: kursvilkår]Kursvilkår Green Spirit Makeup Grunnkurs
Ved påmelding bekrefter du at du har lest og akseptert kursvilkårene nedenfor.
Påmeldingen er bindende, og kursavgiften betales ved bestilling. Ordrebekreftelsen du mottar på e-post, fungerer som bekreftelse på kursplassen.
Hver kursplass gjelder for én registrert deltaker. Endring av deltakerens navn eller kontaktinformasjon må meldes skriftlig til Green Spirit senest én virkedag før kursstart.
[bookmark: avbestilling-og-ombooking]Angrerett
Kurset er en tjeneste knyttet til en fritidsaktivitet som gjennomføres på en bestemt dato. Kjøpet omfattes derfor ikke av angrerett, jf. angrerettloven § 22 første ledd bokstav m. Reglene for avbestilling, ombooking og overdragelse nedenfor gjelder.
Avbestilling
Ved skriftlig avbestilling mer enn 14 dager før kursstart refunderes kursavgiften fratrukket et avbestillingsgebyr på kr 300. Mindre enn 14 dager før kursstart gis det ingen refusjon.
Ombooking
Kursplassen kan ombookes én gang til en annen kursdato dersom Green Spirit mottar skriftlig beskjed mer enn 14 dager før kursstart. Ved ombooking påløper et ombookingsgebyr på kr 300. Ombooking:
- kan bare gjøres én gang 
- gjelder samme kurstype eller et kurs med tilsvarende verdi 
- kan bare gjøres til en allerede publisert kursdato med ledig plass 
- kan ikke senere omgjøres til refusjon 
- kan ikke gjøres mindre enn 14 dager før kursstart 
Dersom det ikke finnes en publisert kursdato med ledig plass, kan ombooking ikke gjennomføres. Green Spirit kan ikke garantere at det blir satt opp nye kurs eller nye kursdatoer.
Overdragelse av kursplassen
Kursplassen kan kostnadsfritt overdras til en annen person. Green Spirit må motta navn, e-postadresse og telefonnummer til den nye deltakeren skriftlig senest én virkedag før kursstart.
Sykdom
De ordinære reglene for avbestilling, ombooking og overdragelse gjelder også ved sykdom. Sykdom gir ikke rett til refusjon eller ombooking utover det som følger av vilkårene. Kursplassen kan overdras til en annen person innen den oppgitte fristen.
Oppmøte, forsinkelse og uteblivelse
Vi anbefaler å møte senest 10 minutter før kursstart, slik at kurset kan begynne til avtalt tid. Ved forsinkelse kan vi ikke garantere at kursholder har anledning til å gjenta undervisningen som allerede er gjennomført. Deltakeren kan derfor gå glipp av deler av kurset.
Dersom deltakeren ikke møter til avtalt kursdato, gis det ingen refusjon, ombooking eller ny kursplass.
Gjennomføring og avlysning
Kurset gjennomføres ved minimum fire påmeldte deltakere.
Green Spirit forbeholder seg retten til å avlyse eller flytte kurset dersom minimum antall deltakere ikke er oppnådd, ved sykdom hos kursholder eller dersom andre uforutsette forhold gjør at kurset ikke kan gjennomføres som planlagt.
[bookmark: gjennomføring]Dersom Green Spirit må avlyse eller flytte kurset, kan deltakeren velge mellom kostnadsfri overføring til en annen publisert kursdato med ledig plass eller full refusjon av innbetalt kursavgift. Green Spirit dekker ikke andre kostnader deltakeren måtte ha i forbindelse med kurset, som reise eller overnatting.
[bookmark: kursfordeler]Velkomstgave og kursrabatt
Kursprisen inkluderer en velkomstgave til en verdi av kr 259, som deles ut på kurset. Velkomstgaven kan ikke løses inn i kontanter, brukes som betaling eller fratrekk på kursavgiften eller byttes mot andre produkter eller overføres til et senere tidspunkt.
Deltakerne får 15 % rabatt ved kjøp av minst tre ordinært prisede ZAO-produkter samme kveld som kurset. Kursrabatten kan ikke kombineres med andre rabattkoder, pakketilbud, kampanjer eller allerede nedsatte varer.
[bookmark: allergier-og-sensitivitet]Allergier og sensitivitet
Dersom du har kjente allergier, svært sensitiv hud eller tidligere har reagert på kosmetiske produkter, må du informere Green Spirit før kurset.
Deltakeren er ansvarlig for å opplyse om kjente allergier, sensitivitet og tidligere reaksjoner som kan ha betydning for hvilke produkter som brukes. Green Spirit kan ikke garantere at individuelle reaksjoner ikke vil oppstå, selv om produktene brukes i tråd med anbefalingene.
[bookmark: aldersgrense]Aldersgrense
Green Spirit Makeup Grunnkurs har 18 års aldersgrense.
[bookmark: kontakt]Kontakt
Spørsmål om kurset, avbestilling, ombooking eller endring av deltaker må sendes skriftlig til post@greenspirit.no
